दुर्घटना में दो युवक गंभीर रूप से घायल
मरकच्चो| कोडरमागिरिडीह मुख्य मार्ग स्थित बरियारडीह के समीप शनिवार की शाम मोटरसाइकिल दुर्घटना में दो युवक गंभीर रूप से घायल हो गए। घायलों की पहचान नवलशाही थाना क्षेत्र के मसमोहना निवासी कामेश्वर दास(35) सोनू दास(23) के रूप में की गई है। घटना शाम 7 बजे की बताई जा रही है। जानकारी अनुसार दोनों युवक घोड़थम्भा से अपने घर मसमोहना जा रहा था। इसी दौरान बरियारडीह चौक स्थित आरकेएस कंस्ट्रक्शन के द्वारा नाली निर्माण के लिए सड़क पर ही बोल्डर अव्यवस्थित तरीके से रख दिया था, जिसके कारण मोटरसाइकिल अनियंत्रित होकर दुर्घटनाग्रस्त हो गई। इसमें दो युवक गंभीर रूप से घायल हो गए। वहां मौजूद ग्रामीणों के सहयोग से एक निजी क्लिनिक में प्राथमिक उपचार कराकर परिजनों को सौंप दिया।
hin_Deva hin_Deva